It-Tribunal ta' Reviżjoni ta' l-Ambjent u l-Ippjanar, l-EPRT irrifjuta żewġ appelli kontra d-deċiżjoni tal-Bord tal-Ippjanar biex il-proġett tad-DB Group ikun jista' jsir fuq is-sit fejn qabel kien hemm l- Istitut għall-Istudji Turistiċi (ITS) f'Pembroke. Dan ħabbritu l-NGO Moviment Graffitti fi stqarrija t-Tlieta, fejn qalet li t-Tribunal ordna biss modifikazzjonijiet żgħar fil-permess maħruġ. L-appelli saru minn tliet Kunsilli Lokali, disa' għaqdiet ambjentali u residenti ta' Pembroke. L-Awtorità tal-Ippjanar kienet tat il-permess lid-DB Group għal żewġ binjiet ta' 17 u 18-il sular, u lukanda ta' 12-il sular fuq art pubblika f'Pembroke li qabel kienet okkupata mill-ITS. Il-PA tapprova l-proġett kontroversjali tad-db f'Pembroke L-NGO, fl-istqarrija qalet li tinsab diżappuntata iżda mhux sorpriża bid-deċiżjoni. "Fl-2019, l-EPRT kien diġà kkonferma l-permess tad-DB, li iżda wara ġiet mħassar mill-Qrati. B'mod stramb, id-deċiżjoni tal-EPRT illum kienet bażikament identika għal dik tal-2019," qal Moviment Graffitti. L-appellanti kienu talbu li titħassar id-deċiżjoni tal-PA li tippermetti lid-DB Group jibni żewġ torriijiet ta' 18 u 17-il sular u lukanda ta' 12-il sular, fuq art pubblika f'Pembroke, f'żona residenzjali u li se jkollha impatti diżastrużi fuq siti storiċi importanti u postijiet ta' sensittività naturali kbira. Huma kienu taw diversi raġunijiet għaliex għandu jiġi revokat il-permess. Fl-appell, huma kienu qalu li l-proġett mhux konformi ma' ħafna regolamenti tal-ippjanar. Barra minn hekk, skont l-appellanti, l-istudji li ppreżenta l-iżviluppatur mhumiex kompluti u huma difettużi. Kien ukoll imressaq appell ieħor kontra d-deċiżjoni tal-Awtorità tal-Ambjent u r-Riżorsi (ERA) li approvat l-Assessjar tal-Impatt Ambjentali (EIA) tal-proġett. "Fid-dawl ta' dawn id-deċiżjonijiet tat-tribunal, azzjonijiet legali oħra se jiġu mħabbra fil-ġimghat li l-ġejjin u l-ġlieda kontra r-regħba tkompli," saħqet l-NGO. Jinġabru €20,000 għall-appell kontra l-proġett tad-DB f'Pembroke Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9bda56f101_rand.td-a-rec-img{text-align:left}.td_uid_3_61b9bda56f101_rand.td-a-rec-img img{margin:0 auto 0 0}